Etzaz Hussain

Etzaz Muzafar Hussain (født 27. januar 1993) er en norsk fotballspiller som spiller for den kypriotiske klubben Apollon Limassol.
Hussain er en venstrebent midtbanespiller. Han er kjent for å være en teknisk god spiller. Han er den første spilleren av pakistansk opprinnelse som har spilt i Europa League.


== Langhus ==
I en alder av 15 år og 83 dager ble Etzaz Hussain den første til å score mål i 3. divisjon for Langhus da han i april 2008 scoret lagets første mål i en 3-1 seier over Nordstrand i sesongåpningen.


== Manchester United ==
Etter flere treningsopphold hos Manchester United ble han 21. februar 2009 klar for den engelske storklubben. Da han ble sytten år signerte han profesjonell kontrakt. Han spilte i to år for G18-laget før han i januar 2011 vendte tilbake til Norge for å spille for Vålerenga. Tidligere juniorlagstrener Paul McGuinness beskrev Hussain som en spiller med gode ferdigheter med ball, men ikke hurtig nok til å kunne få en karriere i Manchester United.


== Vålerenga ==
Hussain ble klar for Vålerenga den 18. januar 2011. Han debuterte i en treningskamp mot Ham-Kam. Han var tiltenkt en rolle på både junior og a-laget. Etzaz Hussain hadde draktnummer 8 i Oslo-klubben. Trener Martin Andresen sa at Etzaz Hussain har kommet hjem dit han hører til og at han er et av de største talentene i sin årsklasse.


== Fredrikstad ==
Bare to måneder etter å ha signert for Vålerenga førte uenigheter til at han forlot klubben til fordel for Fredrikstad. Han skrev under en kontrakt som strakk seg over de tre neste årene. Han fikk sin debut i Eliteserien i kampen mot Stabæk i den 5. serierunden. Han fikk spille de siste 7 minuttene i den kampen. Debuten fra start kom mot Lillestrøm i serierunden etter. Han gjorde seg først bemerket for Fredrikstad med den målgivende pasningen bak utligningen til 1-1 som reddet et poeng i lokaloppgjøret mot Sarpsborg.


== Molde ==
Hussain signerte for Molde i 2012. Med Molde har han vunnet fem titler i form av tre seriemesterskap og to norgesmesterskap.
I februar 2017 returnerte Hussain til Molde. Han har kontrakt med klubben ut 2022-sesongen.


== Sivasspor ==
I januar 2016 signerte Hussain under for den tyrkiske toppdivisjonsklubben Sivasspor med kontraktsvarighet til sommeren 2018. Under ledelse av Okan Buruk endte laget 2015/16-sesongen med nedrykk. Etter nedrykket ble Hussain løst fra kontrakten. Han spilte tre kamper fra start og fem som innbytter for Sivasspor.


== Astana ==
I september 2016 skrev Hussain under på treårskontrakt med Astana. Han skulle etter planen bli klar for spill i klubben fra januar 2017, men den kasakhstanske klubben trakk seg fra avtalen de hadde inngått.


== NK Rudeš ==
I oktober 2016 ble Hussain hentet til Zagreb-baserte NK Rudeš i kroatisk andredivisjon. Oppholdet ble kortvarig da han slet med å etablere seg i laget.


== Odd ==
I midten av august 2017 ble Hussain sendt på lån ut sesongen til Odd, da han befant seg et stykke bak i køen om plass på laget i Molde. Solskjær begrunnelse var at Hussain ble sendt på utlån for å spille på seg både selvtillit og kampform utover høsten.


== Meritter ==
Molde FKNM: (2) 2013, 2014
Seriemester: (3) 2012, 2014, 2019


== Karriereoversikt ==


== Referanser ==


== Eksterne lenker ==
(en) Etzaz Hussain – Transfermarkt 
(en) Etzaz Hussain – WorldFootball.net 
(en) Etzaz Hussain – FootballDatabase.eu 
(en) Etzaz Hussain – Soccerway 
(en) Etzaz Hussain – Tyrkias fotballforbund 
(no) Etzaz Hussain – Norges Fotballforbund 
(en) Etzaz Hussain – FBref 
(es) Etzaz Hussain – as.com